Gustaf Jysky

Gustaf Adolf (Gösta) Jysky (vuoteen 1935 Eklund, 30. elokuuta 1893 Espoo – 15. elokuuta 1966 Helsinki) oli suomalainen taidemaalari.Suomen Kuvataiteilijamatrikkeli : Gustaf Jysky

Jyskyn vanhemmat olivat sahanjohtaja Gustaf Adolf Eklund ja Helena Herlin. Hän opiskeli Taideteollisessa keskuskoulussa 1911–1914 ja oli siellä opettajana 1928–1948. Jysky oli vuodesta 1940 Messusomistamo Oy:n toimitusjohtajana ja hän oli Suomen koristetaiteilijain liiton Ornamon johtokunnan jäsenenä ja rahastonhoitajana 1933–1938. Jysky toimi koriste- ja maisemamaalarina ja hän vastasi muun muassa Mäntyharjun, Pöytyän ja Ylitornion kirkkojen sekä useiden julkisten rakennusten koristemaalauksesta.Kuka kukin on 1954 (Projekt Runeberg)

Jysky voitti suunnittelukilpailun Helsingille myönnettyjen vuoden 1940 olympiakisojen postimerkistä.Suomen Urheilutietäjät ry Vuoden Yleisurheilutietäjä 2005

 Lähteet 

 Aiheesta muualla 
 Suomalaisen kuvataiteen bibliografia : Gustaf Jysky

Luokka:Suomalaiset taidemaalarit
Luokka:Suomalaiset opettajat
Luokka:Vuonna 1893 syntyneet
Luokka:Vuonna 1966 kuolleet